Mária Balážová

Mária Balážová (* 31. august 1956, Trnava) je slovenská maliarka, grafička, tvorkyňa kresieb, objektov a vysokoškolská pedagogička.

 Životopis 
V rokoch 19721978 študovala na ŠUV v Bratislave a v rokoch 19781984 na Vysokej škole múzických umení v Bratislave na oddelení kostýmového výtvarníctva (Ľudmila Purkyňová, Jarmila Čihánková a Juraj Meliš). Od roku 1997 je vysokoškolskou pedagogičkou na Trnavskej univerzite, v roku 2004 habilitovala na docentku na Vysokej škole výtvarných umení v Bratislave. Od roku 1998 je členkou Klubu konkretistov a zakladajúcou členkou združenia Na východ od raja (1998). Žije v Trnave, je manželkou výtvarníka Blažeja Baláža.

Tvorba
Prvé práce Márie Balážovej sa datujú do rokov 198588. Na začiatku vytvára kresby s tendenciou k postmoderne, sú to napr. cykly Figura a Pózy. Pózy 17 a Raketový muž 1, 2, sú sakralizované a stigmatizované figurálne torzá, autorka v nich údajne reflektuje ťaživú spoločenskú atmosféru bizarnej normalizácie. Začiatkom 90-tych rokov pokračuje cyklom kresieb Lexikón, ktorý prináša synkretizmus a bohatší výraz. Za úvodnú kresbu cyklu, Lexikón 1, získala ocenenie na súťaži v Provo, USA v roku 1990. Cyklus sa vyznačuje konfrontáciou viacerých elementov s rôznou morfológiou. Vznikajú akési ohniská významových kontextov na ploche, organických i geometrických. Tieto zložité sémantické polia sú predobrazom neskoršieho cyklu - Hadia geometria. Od roku 1986 vznikajú avantgardné odevy, postkonštruktivistického charakteru a striktnej farebnosti (biela, červená a čierna), ktoré nazvala MAB  a veľkorozmerné textilné objekty Persona, Archetyp (1988). 

Začiatkom 90-tych rokov realizovala niekoľko asambláží (sadra, drevo, PVC) na pomedzí postminimalizmu a postmoderny (Žena, Uzol, Lola, Biela meditácia, Transfer 1, 2). Archetypálne zoskupenia pracujú s nájdeným predmetom - koža, konope, umelohmotné rúrky, hlavným materiálom je však sadra.

V roku 1992 sa Balážová začala venovať i maľbe. Najprv je to maliarsky pendant k cyklu Lexikón v dielach Žltá verzia 1, 2 (199293), neskôr rozmernejšie verzie konštruovaných "okruhov" z cyklu Plynutie (199294). Po roku 1994 radikálne zredukovala farebnosť a morfológiu (všetky maľby sú čierne znaky na šedom podklade) a v štýle Hard-Edge vzniká prvé – šedé obdobie rozsiahleho cyklu Hadia geometria (19941999), ktoré vystavuje na prvej výstave postgeometrickej maľby na Slovensku v Galérii Cypriána Majerníka (1995). Týmito prácami priniesla do slovenského a českého kontextu nový fenomén - sémantickú geometriu (Jiří Valoch). V dielach sa objavili prvky latentnej či otverenej rodovosti, môžeme teda hovoriť aj "ženskej geometrii". Kľúčovým znakom autorky až s presahom do individuálnej mytológie sa stáva štylizovaná hlava hada prenesená z indiánskej kultúry. Vznikajú kombinácie individuálnych vzorcov a globálnych symbolov, tradičných archetypov (kríž, svastika, písmo, architráv) so súčasnými elementami (UFO, frézy, fontána, raketa) s množstvom významov, odkazov, konotácií a symbolov z kresťanskej, židovskej, indiánskej kultúry ako aj kultúr Blízkeho a Ďalekého východu. 

Po roku 2000 nasledovala zmena farebnosti, začalo autorkino tzv. druhé obdobie – červené. Červené obdobie má niekoľko podverzií, jednou z nich je fenomén sorely - Slavín, Dukla. Druhou je konceptuálny rámec, akým sa vyznačujú Hadia geometria 55 - Pocta štvorcu 1, Hadia geometria 56 - Pocta štvorcu 2, Hadia geometria 57 - Pocta štvorcu 3 a opusy 58 - Jedna, 59 - Dva či 60 - Tri. Pomerne početné sú mnohé inšpirácie viacerými typmi písma a výsledné zoskupenia majú postlettristický charakter. Teoretici prínos jej postgeometrického umenia zovšeobecňujú do termínov Nová geometria (M. Orišková, V. Beskid), Nová významovosť  (J. Valoch) alebo Post-Geo (R. Gajdoš).

V kresbách a maľbách (od roku 2006) na nenapnutom textile paralelne realizuje nový cyklus Chaos, najznámejší je veľkorozmerný Chaos 8 / Vojna žien, 2014, 302 x 485 cm, akryl na nenapnutom plátne. V posledných rokoch rozvíja viac feministické polohy v cykloch "Ženská geometria", "Neplatené domáce práce" a "Domáce násilie". Balážová využíva výrazové prostriedky geometrickej abstrakcie ako nástroj kritiky rodovej nerovnosti na inštitucionálnej úrovni už v sérii Parliamentary Feminist Tread 14 (2015, tlač na polytexe). V nej vizualizovala (ne)pomer v zastúpení mužov a žien v parlamente krajín V4. (Miroslava Urbanová).

 Výstavy 
 Samostatné 
 1987 - Mária Balážová - Blažej Baláž, Bratislava, Galéria SFVU – Michalská
 1991 - Mária Balážová - Blažej Baláž / Kresba, grafika, Nitra, Galéria mladých
 1991 - Mária Balážová / Kresba, grafika, textil a iné /, Trnava, Západoslovenské múzeum
 1993 - Mária Balážová - Maľba, Bratislava, Galéria Arpex
 1993 - Postscriptum / s B. Balážom /, Trenčín, Galéria M. A. Bazovského
 1995 - Hadia geometria, Bratislava, Galéria Cypriána Majerníka
 1996 - Hadia geometria 2, Trnava, Galéria J. Koniarka, Kopplov kaštieľ
 1999 - Dvojice, Bratislava, Cik - Cak Centrum
 2000 - Mária Balážová – Tucet / 1988-2000 /, Banská Bystrica, Štátna galéria
 2000 - Mária Balážová – Tucet / 1988-2000 /, Košice, Východoslovenská galéria
 2001 - Nadowessioux, Bratislava, Galéria mesta Bratislavy, Pálffyho palác
 2002 - Mária a Blažej Balážovi / Skrytý půvab malby, České Budějovice, Dům umění (CZ)
 2004 - Mária Balážová – Alphabet, Trnava, Galéria J. Koniarka, Koppelova vila
 2007 - Mária Balážová – Nová významovosť, Nitra, Nitrianska galéria
 2011 - Mária Balážová – Post-Geo, Liptovský Mikuláš, Liptovská galéria P. M. Bohúňa
 2011 - Mária Balážová, Blažej Baláž – Post-Geo-Text, Berlin, Slowakisches Institut, (D)
 2013 - Mária Balážová – Mužské a ženské obrazy, Galéria umenia, Nové Zámky
 2014 - Mária Balážová – Od poriadku k chaosu, Martin, Turčianska galéria
 2016 - Mária Balážová – Ženská geometria, Bratislava, Galéria Z
 2017 - Mária Balážová – Geo-Femina, Banská Bystrica, Stredoslovenská galéria
 2017 - Mária Balážová – Pod sukňou, Žilina, Považská galéria
 2019 - Ženský dezén, Trnava, Galéria J. Koniarka, Koppelova vila

 Kolektívne 
 1987 - Salon mladých '87, Bratislava, Dom techniky
 1987 - Mezihry, Praha, Národní muzeum
 1989 - Súčasný slovenský šperk, Budapest, Československé kultúrne a informačné centrum (H)
 1989 - Art Basel 20' 89, Basel, Messe Basel (CH)
 1989 - V mene človeka, Bratislava, Galéria mesta Bratislavy, Mirbachov palác
 1990 - 8th International Biennial of Miniature Textiles, Szombathely, Savaria Muzeum (H)
 1990 - 6th International Biennial Exhibition of Portrait – Drawings and Graphics, Tuzla (YU)
 1990 - Drawing 1990, Provo, B.F.Larsen Gallery, Harris Fine Arts Center (USA)
 1990 - Art 1990, Paris, Espace Laser (F)
 1990 - 16 th International Independante Exhibition of Prints, Kanagawa, Prefectural Gallery (J)
 1992 - Vth International Triennale of Drawing, Wroclaw, Muzeum Architektury, Galeria Miejska (PL)
 1992 - 10th Norwegian International Print Triennale, Fredrikstad, Fredrikstad Library (N)
 1993 - 1st Egyptian International Print Triennale, Giza, National Centre of Fine Arts (Egypt)
 1994 - Vlákno /Slovenský textil 1984 – 1994/, Bratislava, Slovenská národná galéria
 1995 - 1st International Triennial of Graphic Arts, Sofia, Exhibition Gallery (BG)
 1995 - 1st Tokyo International Mini-Print Triennial ' 95, Tokyo, Tama University Art Museum (J)
 1995 - 8th International Print Biennale, Varna, Art Gallery (BG)
 1997 - IV Bienal Internacional de Grabado, Ourense, Aula de Cultura de Caixa – Ourense (E)
 1997 - BRIDGing, Esztergom, Múzeum Duna – Galéria Európsky stred (H)
 1998 - 6 Wspólczesnych slowackich malarzy, Zakopane (PL)
 1998 - Klub konkretistů, Hluboká nad Vltavou, Alšova jihočeská galerie (CZ)
 1999 - Klub konkretistov, Bratislava, Slovenská národná galéria
 1999 - Freedom & Beauty : A Discovery Trip, Washington, Ambasador's Residence (USA)
 2000 - Neokonštruktivizmus v slovenskom výtvarnom umení, Trnava, Galéria J. Koniarka
 2001 - Koniec minulého storočia (Artotéka 90.rokov), Banská Bystrica, Stredoslovenská galéria
 2001 - Eine kurze Geschichte zur Malerei, Leverkusen, Foyer Erholungshaus (D)
 2001 - Zeitgenössische slowakische Kunst aus der Samlung ESI, Passau, St. Anna Kapelle (D)
 2002 - New End of Painting, Trnava, Galéria Jána Koniarka
 2004 - Contemporary Slovakian Art, Krakow, International Cultural Centre (PL)
 2005 - Kortárs Szlovák Képzöművészet 1960-2000, Budapest, Ernst Múzeum (H)
 2005 - 4th Tokyo International Mini-Print Triennial, Tokyo, Tama University Art Museum (J)
 2005 - Prievan / Současná slovenská malba 2000-2005, Praha, Galerie hlavního města Prahy (CZ)
 2006 - Spřízněni... Allied..., Praha, Národní galerie, Veletržní palác (CZ)
 2007 - PitoreSKa / O současném slovenském obraze, Brno, Wannieck gallery (CZ)
 2007 - Contemporary Slovak Art 1960-2000, Ljubljana, City Art Museum (SL)
 2007 - Kortárs Szlovák Müvészet 1960-2000, Városi Művészeti Múzeum, Győr (HU)
 2007 - Súčasné umenie / Contemporary art, Bratislava, Ea Art Hotel William
 2007 - Arta Plastica Contemporana Slovaca 1960-2000, Primaria Sibiu-holul mare, Sibiu (RO)
 2007 - Slovenská grafika 20. storočia, Bratislava, Galéria mesta Bratislavy
 2007 - Arta  Slovaca 1960-2000, Bucuresti, Muzeului National de Arta Contemporana (RO)
 2008 - 1960 – Súčasnosť / Slovenské umenie + čeští hosté. Praha, Galerie hlavního města Prahy (CZ)
 2010 - After Hours : Phase 2 / Artists from Slovakia, Santa Ana, Orange County Center for Contemporary Art (USA)
 2011 - VI. Nový zlínsky salon 2011 / Společná přehlídka současného českého a slovenského výtvarného umění, Zlín, Krajská galerie výtvarného umění (CZ)
 2011 - ObraSKov, Brno, Wannieck Gallery (CZ)
 2011 - Sedmokrásky a klony, Bratislava, Slovenská národná galéria
 2012 - 4th International Triennial of Miniature Textiles, Szombathely, Kunsthalle Szombathely (HU)
 2012 - VIII. International Biennial of Drawing, Plzeň, Západočeské muzeum (CZ) 
 2014 - IX. International Biennial of Drawing, Plzeň, Západočeské muzeum (CZ)                   	
 2015 - Here and Now, Budapest, Kunsthalle (HU)
 2015 - 5th International Drawing Triennial, Tallin Art Hall, Tallin, Estonia
 2016 - Osten Biennal of Drawing, Skopje (MK)
 2016 - Spoločensky živí, Galéria SVU – Umelka, Bratislava
 2016 - 5th International Digital Graphic Arts Biennial, Gdynia (PL)
 2017 - Nech šije! Móda na Slovensku 1945-1989, Slovenská národná galéria, Bratislava
 2018 - Contemporary European Geometrically Tendencies, Galéria SVU – Umelka, Bratislava
 2018 - Hommage à Peter Vajda, Praha, Museum Kampa – Nadace Jana a Medy Mládkových (CZ)
 2018 - Žena ulica dlaň kosť / Ženy v zbierkovom fonde GMAB, Trenčín, Galéria M. A. Bazovského
 2018 - November Salon of Visual Artists, Kraljevo (RS)
 2019 - International Drawing Biennale Ankan 2019, Dillí (India)

 Ocenenia 
 1990 - Honorable Mention, Drawing 1990, Provo (USA)
 1995 - Cena Masarykovej akadémie umění, Praha (CZ)
 2005 - The Jury’s Award, Biennale of smal graphics GRAFIX, Břeclav (CZ)
 2019 - Honorary Mention Award, International Drawing Biennale India 2018 - 19, New Delhi (India)

 Zastúpenie v zbierkach (výber) 
 Slovenská národná galéria, Bratislava
 Národní galerie, Praha (CZ)
 Moravská galerie Brno (CZ)
 Galéria Jána Koniarka, Trnava
 Stredoslovenská galéria, Banská Bystrica
 Galéria umenia Ernesta Zmetáka, Nové Zámky
 Galéria M. A. Bazovského, Trenčín
 Zbierka Slovenskej sporiteľne, Bratislava
 Zbierka PSIS, Bratislava
 Tama Art University Museum, Tokyo (J)
 Městské muzeum a galerie, Břeclav (CZ)
 Sbírka Richarda Adama, Brno (CZ)

 Najznámejšie diela 
 Archetyp (1988), (Zbierka Slovenskej národnej galérie, Bratislava)
 Póza 1 - 7 (1989)
 Raketový muž (1989)
 Lexikón 1 (1990)
 Plynutie 1 (1992)
 Plynutie 6 (1993)
 Hadia geometria 2 (1994-95), Zbierka Galérie J. Koniarka Trnava
 Hadia geometria 3 (1994-95)
 Hadia geometria 7 (1996)
 Hadia geometria 15 – Chrám (1998)
 Hadia geometria 33 – Fatum (2000-01)
 Hadia geometria 40 – Alphabet 3 (2002), (Zbierka Národní Galerie Praha)
 Hadia geometria 43 – (2004)
 Hadia geometria 44 – Slavín 3 (2004)
 Hadia geometria 49 – Portrét (2005-06) (Zbierka Wannieck Gallery Brno)
 Hadia geometria 52 – Strela (2005-06)
 Hadia geometria 69 – Z (2006-08)
 Hadia geometria 70 – História (2005 -07)
 Hadia geometria 76 – Levitujúci Slavín (2006/09)
 Hadia geometria 85 – Lovci (2009)
 Hadia geometria 87 – Plynová maska (2009)
 Chaos 2 (2006-09)

 Bibliografia 
 autorské monografie a katalógy:
 DEMOVÁ, J. - ILIEVOVÁ, D. 1991. Mária Balážová / Blažej Baláž. Trnava : Galéria Jána Koniarka, Galéria F. Studeného Nitra, 20 s.
 LOVIŠKOVÁ, D. 1993. Mária Balážová. Trenčín : Galéria M. A. Bazovského, 12 s.
 BALGAVÁ, B. - ORAVCOVÁ, J. - VALOCH, J. 1997. Mária Balážová. Trnava : Galéria Jána Koniarka, 32 s.
 VALOCH, J. 2002. Mária Balážová / Hadia geometria 1997-2002. Trnava : Pedagogická fakulta TU, 12 s.
 BESKID, V. – VALOCH, J. – GAJDOŠ, R. 2009. Mária Balážová  / Dielo z rokov 1985-2009. Trnava : Typi Universitatis Tyrnaviensis, 111 s. ISBN 978-80-8082-265-1
 URBANOVÁ, M. – GAJDOŠ, R. 2019. Mária Balážová – Ženský dezén. Trnava : Galéria Jána Koniarka, 211 s. (ISBN: 978-80-85132-84-7) 
 GAJDOŠ, R.  – URBANOVÁ, M. 2022. Mária Balážová : MultiWoman. Praha : Academia, 223 p. (English, colour)

 recenzie a štúdie:

 DEMOVÁ, J. 1993. Mária Balážová. In Slovník súčasných slov. umelcov, Profil, roč. III, č.3, s.17, 18
 BARTOŠOVÁ, Z. 1999. Hadia geometria Márie Balážovej. In Dilema, roč. 3, č.1, s. 70
 VALOCH, J. 2004. Nové podoby Hadí geometrie. In Ateliér, roč. č. 22, s. 9 (CZ)
 BESKID, V. 2006. Esencia geometrie a textu. In Ateliér, roč. 19, č. 24, 7. 12. 2006, s. 9 (CZ)
 GAJDOŠ, R. 2011. ObraSKov. In Ateliér, roč. 24, č.19, 22.9.2011, s.5 (CZ)
 GUILLAUME, M. 2013. Mária Balážová – osobná geometria. In Ostium, č.4/2013. http://ostium.sk/language/sk/maria-balazova-osobna-geometria/
 URBANOVÁ, M. 2018. Mária Balážová – Textilné robotnice. In Profil, ročník XXV, č. 1, 2018, s. 84-97. http://www.profilart.sk/wp-content/uploads/2018/06/84-97-Balazova-urbanova.pdf

 monografie:

 MALÝ, Z. 1998. Mária Balážová. In Slovník českých a slovenských výtvarných umělců. Ostrava : Výtvarné centrum Chagall, s.73 (CZ)
 ORIŠKOVÁ, M. 1999. Abstraktné umenie. In GERŽOVÁ, J. 1999 (ed). Slovník svetového a slovenského výtvarného umenia druhej polovice 20.storočia. Bratislava : Kruh súčasného umenia Profil, s.16
 BESKID, V. 1999. Geometrická abstrakcia. In GERŽOVÁ, J. 1999 (ed). Slovník svetového a slovenského výtvarného umenia druhej polovice 20.storočia. Bratislava : Kruh súčasného umenia Profil, s.92
 BESKID, V. 1999. Nová geometria. In GERŽOVÁ, J. 1999 (ed). Slovník svetového a slovenského výtvarného umenia druhej polovice 20.storočia. Bratislava : Kruh súčasného umenia Profil, s.201
 JANČÁR, I. 2007. Kap. 13 – Geometrizujúce tendencie. In BÖHMEROVÁ, Z. – JANČÁR, I. 2007. Slovenská grafika 20. storočia. Bratislava : Galéria mesta Bratislavy 2007, s. 267. 
 BÖHMEROVÁ, Z. 2007. Mária Balážová. In BÖHMEROVÁ, Z. – JANČÁR, I. 2007. Slovenská grafika 20. storočia. Bratislava : Galéria mesta Bratislavy 2007, s. 314
 BARTOŠOVÁ, Z. 2007. 20. storočie. In Kol. aut. 2007. Umenie na Slovensku / Stručné dejiny obrazov. Bratislava : Slovart, s. 	224, 225
 BELOHRADSKÁ, Ľ. 2009. Klub konkretistů / Klub konkretistov. In BELOHRADSKÁ, Ľ. – TROJANOVÁ, E. 2009. Hranice geometrie. Bratislava : PETUM, s.37
 TROJANOVÁ, E. 2009. Konštrukcia – dekonštrukcia : Hranice geometrie – oslobodenie priestoru. In BELOHRADSKÁ, Ľ. – TROJANOVÁ, E. 2009. Hranice geometrie. Bratislava : PETUM, s.65
 BELOHRADSKÁ, Ľ. 2009. Mária Balážová. In BELOHRADSKÁ, Ľ. – TROJANOVÁ, E. 2009. Hranice geometrie. Bratislava : PETUM, s.82
 GERŽOVÁ, J. 2009. Rozhovory o maľbe. Bratislava : Slovart, VŠVU Bratislava, s.232 – 247
 KNÍŽÁK, M. - VLČEK, T. (eds.). 2009. Umění přelomu tisíciletí ze zbírek Národní galerie v Praze 1990-2009. Praha : Národní  galerie, s. 362 (CZ)
 GUILLAUME, M. – GAJDOŠ, R. 2017. Spoločensky živí. Trnava : Pedagogická fakulta

Referencie 

 Pozri aj 
 postgeometrická abstrakcia
 Klub konkretistov
 lettrizmus

 Externé odkazy 
  - Secondary archiv
 maria balazova - webová stránka
  - svetová rankingová databáza artfacts.net
 Diela Márie Balážovej - webumenia.sk
  - webová stránka na Trnavskej univerzite
   - webová stránka Galérie Jána Koniarka v Trnave - Zbierky

Kategória:Slovenské maliarky
Kategória:Slovenskí pedagógovia
Kategória:Slovenskí výtvarníci
Kategória:Absolventi Vysokej školy múzických umení
Kategória:Vyučujúci na Trnavskej univerzite v Trnave
Kategória:Osobnosti z Trnavy